**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 06.07.2022, ora 08.00 – 07.07.2022, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 07.07.2022, ora 07.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis în data de 06.07.2022, la ora 11:15, Atenţionarea Hidrologică nr. 37, valabilă în intervalul 06.07.2022 ora 12:00 – 07.07.2022 ora 16:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: Vişeu, Iza, Someş, Mureş, Olt, Vedea, Argeş, Ialomiţa, Siret şi Prut*,* cu posibile depăşiri ale COTELOR DE ATENŢIE, astfel:**

**În intervalul 06.07.2022 ora 12:00 – 07.07.2022 ora 16:00 pe râurile din bazinele hidrografice: Vişeu – bazin superior şi afluenţi bazin mijlociu şi inferior, Iza – bazin superior şi afluenţi bazin mijlociu şi inferior, Lăpuş – bazin superior şi afluenţi bazin mijlociu şi inferior (judeţul Maramureş), Someşul Mare – bazin superior şi afluenţi bazin mijlociu şi inferior (judeţul Bistriţa Năsăud), Someşul Mic – bazin superior şi afluenţi bazin mijlociu şi inferior (judeţele: Bihor şi Cluj), Mureş - bazin amonte S.H. Glodeni (judeţele: Harghita şi Mureş), Mureş – afluenţii mici aferenţi sectorului aval S.H. Glodeni – amonte confluenţă cu râul Arieş (judeţele: Mureş şi Bistriţa Năsăud), Arieş – bazin superior şi afluenţi bazin mijlociu şi inferior (judeţele: Alba şi Cluj), Târnava Mică – bazin superior şi afluenţi bazin mijlociu şi inferior, Târnava Mare – bazin superior şi afluenţi bazin mijlociu şi inferior (judeţele: Harghita, Mureş, Alba, Sibiu şi Braşov), Olt – bazin amonte S.H. Micfalău, Olt - afluenţii aferenţi sectorului aval S.H. Micfalău – amonte Ac. Ioneşti (judeţele: Harghita, Covasna, Braşov, Sibiu, Vâlcea şi Argeş), Vedea – bazin superior şi afluenţi bazin mijlociu şi inferior (judeţele: Argeş, Olt şi Teleorman), Argeş – bazin superior şi afluenţi bazin mijlociu şi inferior (judeţele: Argeş, Dâmboviţa, Giurgiu, Teleorman şi Ilfov), Ialomiţa – bazin amonte S.H. Moroeni şi afluenţii aferenţi sectorului aval S.H. Moroeni – amonte S.H. Siliştea Snagovului (judeţele: Dâmboviţa, Prahova şi Ilfov), Prahova – bazin superior şi afluenţi bazin mijlociu şi inferior (judeţele: Prahova şi Buzău), Buzău – bazin amonte Ac. Siriu şi afluenţii aferenţi sectorului aval Ac. Siriu – amonte S.H. Baniţa (judeţele: Braşov, Covasna, Buzău şi Prahova), Suceava – bazin superior şi afluenţi bazin mijlociu şi inferior (judeţul Suceava), Moldova – bazin superior şi afluenţi bazin mijlociu şi inferior (judeţele: Suceava şi Neamţ), Bistriţa – bazin superior şi afluenţi bazin mijlociu şi inferior (judeţele: Suceava, Neamţ, Harghita şi Bacău), Trotuş – bazin superior şi afluenţi bazin mijlociu şi inferior (judeţele: Neamţ, Bacău, Harghita, Covasna şi Vrancea), Putna – bazin superior şi afluenţi bazin mijlociu şi inferior (judeţul Vrancea), Râmnicu Sărat – bazin superior şi afluenţi bazin mijlociu şi inferior (judeţele: Buzău şi Vrancea), Bârlad – bazin superior şi afluenţi bazin mijlociu şi inferior (judeţele: Neamţ, Iaşi, Vaslui, Galaţi, Bacău şi Vrancea), Siret – afluenţii mici aferenţi sectorului aval S.H. Siret – amonte confluenţă cu râul Putna (judeţele: Suceava, Botoşani, Iaşi, Neamţ, Bacău şi Vrancea), Jijia – bazin superior şi afluenţi bazin mijlociu şi inferior, Prut – afluenţii aferenţi sectorului amonte confluenţă cu râul Jijia (judeţele: Botoşani şi Iaşi).**

 **Atenţionarea Hidrologică vizează în principal fenomenele de scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale, care se pot produce cu probabilitate şi intensitate mai mare pe unele râuri mici din judeţele: Sibiu, Vâlcea, Argeş, Braşov, Suceava, Neamţ, Botoşani şi Iaşi.**

 **Se ridică începând cu data de 06.07.2022 ora 12:00 Avertizarea Hidrologică din celelalte bazine hidrografice avertizate anterior.**

**Această Atenţionare Hidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:**

**- către prefecturile județelor: *Alba, Argeş, Bacău, Bihor, Bistriţa-Năsăud, Botoşani, Braşov, Buzău, Cluj, Covasna, Dâmboviţa, Galaţi, Giurgiu, Harghita, Iaşi, Ilfov, Maramureş, Mureş, Neamţ, Olt, Prahova, Sibiu, Suceava, Teleorman, Vaslui, Vâlcea şi Vrancea (27 de prefecturi)- COD GALBEN*.**

**Debitele au fost în creştere datorită precipitațiilor prognozate și propagării pe râurile din bazinele hidrografice: Olt, Buzău, Rm. Sărat, Putna, Trotuş, Bistrița, Suceava, Moldova, bazinele superioare ale Someşului, Târnavelor şi Mureşului, bazinele superioare și mijlocii ale Jiului și Argeșului, bazinul superior al Ialomiței, cursurile superioare ale Jijiei şi Bârladului şi numai prin propagare pe cursurile mijlocii şi inferioare ale Begăi, Timişului şi Bârzavei.**

**Pe râurile din bazinele: Caraş, Nera, Cerna şi din bazinele superioare ale Begăi, Timişului şi Bârzavei, debitele au fost în scădere, iar pe celelalte râuri au fost relativ staționare.**

**Debitele medii zilnice se situează la valori sub mediile multianuale lunare, cu coeficienţi moduli cuprinşi între 30-50%, mai mari (50-90% din normalele lunare) pe râurile din bazinele hidrografice: Someșul Mic, Suceava, pe afluenții Prahovei, pe cursurile superioare ale Moldovei, Bistriței Trotuşului, Buzăului şi mai mici (sub 30%) pe râurile din bazinele hidrografice: Iza, Tur, Lăpuș, Crasna, Barcău, Crișuri, Târnave, Bistra, Moravița, Nera, Cerna, Siret (exceptând Suceava, cursurile superioare ale Moldovei, Bistriței, Trotuşului şi Buzăului), cursurile superioare şi mijlocii ale Vedei şi Argeşului, pe unii afluenţi ai Oltului inferior şi pe unele râuri din Dobrogea.**

**În interval au fost emise două AVERTIZĂRI HIDROLOGICE pentru fenomene imediate.**

**Este în vigoare ATENȚIONAREA HIDROLOGICĂ nr. 37 din 06.07.2022.**

**Debitele vor fi în general în creştere datorită precipitațiilor prognozate, sub formă de aversă și propagării exceptând râurile din bazinele: Bega, Timiş, Bârzava, Caraş, Nera, Cerna, bazinele superioare ale Jiului, Oltului, Buzăului, Rm. Sărat, Putnei, Trotuşului, Bistriței, Moldovei, Sucevei unde vor fi în scădere, iar pe râurile din bazinele Tur, Lăpuş, Crasna, Barcău, Crişuri, Vedea şi cele din Dobrogea debitele vor fi staționare.**

**Sunt posibile scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri mai importante de debite pe unele râuri mici din zonele de deal și munte, mai ales pe cele din estul, centrul și nordul țării datorită precipitațiilor, sub formă de aversă, însemnate cantitativ, prognozate.**

**Rămâne în vigoare ATENȚIONAREA HIDROLOGICĂ nr. 37 din 06.07.2022.**

**DUNĂRE**

**Debitul la intrarea în ţară (secţiunea Baziaş) în intervalul 06.07.2022 – 07.07.2022 a fost în creştere, având valoarea de 3100 m3/s, sub media multianuală a lunii iulie (5350 mc/s).**

**În aval de Porţile de Fier debitele au fost în creștere pe sectorul Gruia – Giurgiu și în scădere pe sectorul Oltenița – Tulcea.**

**Debitul la intrarea în ţară (secţiunea Baziaş) va fi staţionar (3100 m3/s).**

**În aval de Porțile de Fier debitele vor fi în scădere la Gruia, în creștere pe sectorul Calafat – Cernavodă și relativ staționare pe sectorul Hârşova – Tulcea.**

**2. Situația meteorologică în intervalul 06.07.2022, ora 09.00 – 07.07.2022, ora 06.00**

**ÎN ŢARĂ**

**Administraţia Naţională de Meteorologie (A.N.M.) a emis în data de 06.07.2022, la ora 10:30, Atenţionarea Meteorologică nr.75, vizând val de căldură și disconfort termic ridicat, conform căreia:**

**- COD GALBEN: ,, În data de 06.07.2022, valul de căldură se va menține local în Muntenia și în jumătatea de sud a Moldovei, unde disconfortul termic va fi ridicat, iar indicele temperatură-umezeală (ITU) va depăși pragul critic de 80 de unități. Temperaturile maxime vor fi cuprinse între 34 și 37 de grade.*”***

***Deasemenea s-a emis şi o Avertizare Meterologică, vizând* instabilitate atmosferică temporar accentuată*, Cod Galben, pentru intervalul* 06 iulie 2022, ora 10:30 – 07 iulie 2022, ora 12:00*, conform căreia, ”* În intervalul menționat, în centrul, nordul și nord-estul țării, apoi și în sud și est, vor fi perioade cu instabilitate atmosferică accentuată ce se va manifesta prin averse torențiale, descărcări electrice și pe arii restrânse vijelii și grindină. În intervale scurte de timp sau prin acumulare, cantitățile de apă vor depăși local 25...40 l/mp.**

***Deasemenea s-a emis şi o Avertizare Meterologică, vizând* instabilitate atmosferică accentuată, cantități însemnate și vijelii*, Cod PORTOCALIU, pentru intervalul* 06 iulie 2022, ora 12:00 – 07 iulie 2022, ora 12:00*, conform căreia, ”* În jumătatea de nord a Moldovei, local în Transilvania, Muntenia și nord-estul Olteniei vor fi averse torențiale, vijelii (rafale de peste 70...80 km/h), frecvente descărcări electrice și grindină. În intervale scurte de timp sau prin acumulare cantitățile de apă vor depăși local 35...40 l/mp și pe arii restrânse 50...80 l/mp.**

**Această Atenţionare Meteorologică, respectiv Avertizarea Meteorologică, au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:**

***MESAJ1:***

***Către PREFECTURILE: Brăila, Buzău, Călăraşi, Galaţi, Giurgiu, Ilfov, Ialomiţa, Prahova, Vrancea, Vaslui şi Municipiul Bucureşti (11 prefecturi) - COD Galben, Atenţionare meteorologică*;**

***MESAJ2:***

***Către PREFECTURILE: Alba, Bacău, Bistriţa-Năsăud, Brăila, Buzău, Călăraşi, Cluj, Galaţi, Gorj, Hunedoara, Ialomiţa, Maramureş, Vrancea şi Vaslui (14 prefecturi) - COD Galben, Avertizare meteorologică*;**

***Către PREFECTURILE: Argeş, Bacău, Bistriţa-Năsăud, Braşov, Botoşani, Buzău, Călăraşi, Covasna, Dâmboviţa, Giurgiu, Harghita, Ilfov, Ialomiţa, Iaşi, Mureş, Neamţ, Prahova, Sibiu, Suceava, Vâlcea, Vrancea, Teleorman şi Municipiul Bucureşti (23 prefecturi) - COD PORTOCALIU, Avertizare meteorologică*;**

**Vremea s-a răcit semnificativ în regiunile intracarpatice și local în rest, însă s-a menținut călduroasă, pe arii restrânse caniculară în est și sud-est, unde și disconfortul termic a fost ridicat; indicele temperatură-umezeală (ITU) a atins sau depășit pragul critic de 80 de unități local în Muntenia, pe arii restrânse în nordul și centrul Moldovei și cu totul izolat în Dobrogea continentală. Cerul a fost mai mult noros în centrul și nord-estul teritoriului, iar ziua și în nord și nord-vest, unde au fost perioade cu averse local torențiale, însoțite și de descărcări electrice, iar din surse externe pe raza județului Botoșani a fost consemnată grindină. În restul teritoriului cerul a fost temporar noros, iar fenomene asociate instabilității atmosferice s-au semnalat pe arii restrânse, excepție făcând Dobrogea unde a fost mai mult senin. În intervale scurte de timp sau prin acumulare cantitățile de apă au depășit local 15...20 l/mp și izolat peste 30...40 l/mp. Vântul a suflat slab și moderat, local cu intensificări în est și sud-est, dar de scurtă durată și în timpul ploilor, cu rafale în general de 55...65 km/h, iar pe crestele din vestul Carpaților Meridionali peste 90...100 km/h.**

**Temperaturile maxime s-au încadrat între 19 grade la Cluj-Napoca, Boița, Târnăveni, Sibiu-Zoo, Sărmașu, Turda și Dumbrăvița de Codru și 36 de grade la Iași, Adjud, Vaslui și Cernavodă, iar la ora 06 se înregistrau valori termice cuprinse între 9 grade la Câmpeni și 22 de grade la Constanța și Gura Portiței.**

***Observaţii: de ieri dimineață de la ora 6 a fost în vigoare 5 mesaje pentru fenomene meteorologice periculoase imediate, după cum urmează:***

***- 1 avertizare cod roșu emisă de către SRPV Bacău;***

***- 1 avertizări cod portocaliu emisă de către SRPV Craiova;***

***- 3 atenționări cod galben emise de către SRPV Timișoara.***

**LA BUCUREŞTI**

 **Vremea a fost călduroasă, cu o temperatură maximă de 32 de grade, în scădere ușoară față de ziua precedentă. Cerul a fost variabil, cu înnorări în a doua parte a nopții când au fost averse și descărcări electrice. Vântul a suflat slab și moderat. La ora 06 se înregistrau 18 grade la Filaret, 19 grade în Băneasa și 20 de grade la Afumați.**

**3. Prognoza meteorologică în intervalul 07.07.2022, ora 09.00 – 08.07.2022, ora 09.00**

**ÎN ŢARĂ**

**Valorile termice vor scădea semnificativ şi în regiunile estice şi sud-estice, astfel că la nivelul întregii ţări cele maxime se vor încadra în general între 25 și 30 de grade. La începutul intervalului, local în sudul Transilvaniei și al Moldovei, precum și în Muntenia și Oltenia, vor fi înnorări temporar accentuate, averse torențiale, frecvente descărcări electrice, intensificări ale vântului, vijelii și grindină. Pe arii restrânse, în intervale scurte de timp sau prin acumulare, cantitățile de apă vor depăși 25...40 l/mp și izolat 50 l/mp. În restul teritoriului, cerul va fi variabil, iar fenomene specifice instabilității atmosferice se vor semnala pe suprafețe mici, cu o probabilitate mai mare după-amiaza în sud-est și noaptea în vest. Minimele termice vor fi cuprinse între 8...9 grade în depresiuni și 20...22 de grade pe litoral.**

**LA BUCUREŞTI**

 **Temperatura aerului va scădea semnificativ, astfel că maxima se va situa în jurul valorii de 27 de grade. La începutul intervalului, vor fi înnorări temporar accentuate, averse torențiale, descărcări electrice, intensificări ale vântului. Noaptea cerul va deveni variabil, iar vântul va sufla slab și moderat. Temperatura minimă va fi de 15...18 grade.**

1. ***CALITATEA APELOR***
	1. **Pe fluviul Dunărea**

**Nu au fost semnalate evenimente deosebite.**

* 1. **Pe râurile interioare**

**ABA Mures informeaza despre o poluare accidentala din data de 06.07.2022, ora 11:00, a cursului de apa Raul Daia, afluent de dreapta al rauliu Secas, in loc. Daia Romana, amonte de amenajarea piscicola SC Delta Plus, jud. Alba, de culoare alb laptoasa, miros puternic de canal, spumare abundenta. Personal de specialitate de la SGA Alba s-a deplasat in teren pentru investigatii suplimentare.**

**ABA Crisuri informeaza ca in data de 06.07.2022 ora 12:05, că pe sectorul Hotel Continental şi Restaurantul Rivo din municipiul Oradea, jud. Bihor, se semnaleaza o deversare de ape reziduale in raul Crisul Repede. A fost anuntata echipa de interventii la poluari accidentale din cadrul ABA CRISURI, care s-a deplasat in teren. Daca este cazul se va reveni cu amanunte. S-a remediat defectiunea şi deversarea a fost oprită.**

**ABA Argeş-Vedea revine cu informaţii suplimentare referitoare la urmările incendiului produs ca urmare a propagării unui incendiu de pe DN23, din data de 09.06.2022, ora 20:00, de pe amplasamentul unui operator, o societate ce depoziteaza deseuri periculoase, SC Enviro Eco Business SRL, din zona localităţii Bradu, judeţul Argeş, care a cuprins intreaga fabrica si peste 5000 mp zona imprejur, unde o cantitate necunoscută de substanţe periculoase dintr-un depozit de substanţe periculoase, s-a descărcat într-un canal care deversează prin intermediul pârâului Neajlovel 1, afluent de stânga al râului Neajlov, în râul Argeş, în jud. Giurgiu.**

**IBA ABA Argeș Vedea au verificat aducerea la îndeplinire a măsurilor stabilite către SC ENVIRO ECO BUSINESS SRL privind ecologizarea întregii zone afectate, acestea fiind realizate în proporție de 90%, cu excepția unui singur punct – amonte zona vest Autombile Dacia unde s-a constatat că apa acumulată sub podeț necesită vidanjare. S-a dat un nou termen – 01.07.2022 pentru ecologizarea prin îndepărtarea mecanizată a solului și vegetației contaminate.**

**Pe cursul râului Neajlovel raman montate barajele absorbante de către FIR SGA Argeș în următoarele secțiuni, acestea fiind verificate permanent si schimbate atunci cand sunt imbibate:**

**- Secțiunea 1 : Zona Martur / Piese de Schimb DACIA RENAULT – 3 secțiuni de baraje (aproximativ 5 km aval de zona incendiului);**

**- Secțiunea 2 : Zona Coșeri – 2 secțiuni de baraje (aproximativ 11 km aval de zona incendiului);**

**- Secțiunea 3 : Zona Gruiu – 1 secțiune de baraje – secțiune nouă montată în data de 16.06.2022 (aproximativ 14 km aval de zona incendiului).**

**În data de 06.07.2022, reprezentanții SC ENVIRO ECO BUSINESS SRL au finalizat ecologizarea întregii zone afectate, aceasta fiind inchisa. Având în vedere principiul “poluatorul plătește” SC ENVIRO ECO BUSINESS SRL va suporta cheltuielile efectuate de către ABA Argeş Vedea pentru intervenţia în monitorizarea și depoluarea produsă pe cursul de râu canal Rogoz și pr. Neajlovel în perioada 09.06.2022 – 05.07.2022, urmare a incendiului din data de 09.06.2022.**

* 1. **Pe Marea Neagră**

**Nu au fost semnalate evenimente deosebite.**

1. ***CALITATEA MEDIULUI***
2. **În domeniul aerului**

**IGSU informeaza telefonic despre un incendiu izbucnit de la un trăznet, în această dimineaţă, 07.07.2022, orele 06:00, la un centru REMAT - Holding CO Srl Tîrgovişte, la iesire din Mun. Târgoviste spre Gaesti, jud. Dâmboviţa. În incendiu ard circa 40 de tone de materiale plastice si cauciucuri pe aproximativ 100 mp, cu degajări de fum. Pompierii ISU Dâmboviţa acționează cu doua autospeciale din dotare pentru lichidarea incendiului.**

**IGSU informeaza telefonic despre un incendiu izbucnit în data de 06.07.2022, orele 16:00, in zona com. Sihlea, sat Voetin, jud. Vrancea, fiind afectata o zona de padure de salcam si pin, se manifesta pe aprox 40-50 ha, cu degajari mari de fum. Se lucreaza pentru localizarea incendiului.**

**ANM a precizat că având în vedere simulările modelelor numerice rulate în cadrul Administrației Naționale de Meteorologie privind evoluția norului de fum din zona comunei Sihlea, sat Voetin, județul Vrancea, pentru intervalul orar 06.07.2022, ora 17:20 – 06.07.2022, ora 21:00, se apreciază că cerul va fi temporar noros, iar condiții de ploaie vor fi spre sfârșitul intervalului. Vântul va sufla slab și moderat, cu rafale de 25…30 km/h din direcție sud-sud-vestică până în jurul orei 20:00, astfel că evoluția norului de fum va fi de dispersie și deplasare către nord-nord-est. Apoi, circulația aerului se va reorienta din sector nord-vestic, iar vântul va avea la rafală 35…45 km/h, urmând ca deplasarea să fie către sud-est.**

**În dimineaţa zilei de 07.07.2022, incendiul de padure a fost lichidat, raman in supraveghere lucratori ai Ocolului Silvic Dumitresti si ai SVSU Sihlea.**

**Agenţia Naţională pentru Protecţia Mediului informează că, din rezultatele analizelor efectuate în data de 05.07.2022, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).**

**Media zilnică de 50 µg/m3 pentru PM10 (pulberi în suspensie cu diametrul sub 10 microni) nu a fost depășită la nici o staţile din teritoriu, cu excepţia staţiilor cu indicativul:**

* **B-9, B-12, B-13, B-14, B-24 (municipiul București),**
* **B-26 (com. Voluntari, jud. Ilfov),**
* **B-28 com. Glina, jud. Ilfov,**
* **DJ-2 (municipiul Craiova), jud. Dolj.**

**Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.**

1. **În domeniul solului şi vegetaţiei:**

**APM Timiş informează despre producerea în data de 04.07.2022, la ora 16:30, a unui incendiu de vegetaţie uscată care s-a extins în apropiere de localitatea Ianova, comuna Remetea Mare, lângă autostrada A1, jud Timiş, care s-a manifestat la culturile de grâu şi vegetaţie uscată. Au ars aprox 20 ha de grâu şi vegetaţie uscată şi 5 ha de mirişte. ISU TIMIȘ a acționat cu echipaje de intervenţie. Incendiul nu s-a propagat. APM Timiș a monitorizat evoluția calității aerului din Municipiul Timișoara prin intermediul stațiilor automate din cadrul RNMCA. Nu au fost evidențiate depășiri ale valorilor limită la niciunul din poluanții monitorizați conform Legii nr. 104/2011. APM Timiș nu deține autolaborator.**

**APM Timiş informează despre producerea în data de 05.07.2022, la ora 13:30, a unui incendiu de vegetaţie uscată care s-a extins în apropiere de localitatea Gătaia şi Semlacu Mare, jud Timiş, care s-a manifestat la culturile de grâu. Au ars aprox 100 ha de grâu. ISU TIMIȘ a acționat cu echipaje de intervenţie. Incendiul nu s-a propagat. APM Timiș a monitorizat evoluția calității aerului din Municipiul Timișoara prin intermediul stațiilor automate din cadrul RNMCA. Nu au fost evidențiate depășiri ale valorilor limită la niciunul din poluanții monitorizați conform Legii nr. 104/2011. APM Timiș nu deține autolaborator.**

**APM Timiş informează despre producerea unei poluări accidentale din data de 05.07.2022, ora 11:55, datorită unei spărturi datorită coroziunii la colectorul de distribuţie gaze LTS Calacea-Sânnicolau Mare, s-a fisurat şi o cantitate de aproximativ 4000 mc gaze au fost emise în atmosferă. Timpul de producere al fenomenului: 20 minute – neetanşeitatea a fost identificată la ora 11:55, iar izolarea a fost efectuată la ora 12:15. S-a izolat în cel mai scurt timp posibil tronsonul de colector avariat şi au început lucrările de remediere. Suprafaţa afectată în urma reparaţiei colectorului este de 30 mp. Colectorul a fost remediat cu forţe proprii prin montare şarnieră în data de 05.07.2022, ora 14:40. Societatea deţine Autorizația de mediu nr. 11503/04.09.2013, revizuită la data de 29.05.2018, în procedură de revizuire.**

**3. În domeniul supravegherii radioactivităţii mediului**

**Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 05.07.2022 – 06.07.2022 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.**

**În urma incendiului de la centrala nucleară Zaporojie, Ucraina, din data de 05.03.2022, monitorizarea permanentă derulată până la acest moment de către Rețeaua Națională de Supraveghere a Radioactivității Mediului (RNSRM), coodonată de Laboratorul Național de Referință Radioactivitate (LNRR) din cadrul Agenției Naționale pentru Protecția Mediului (ANPM) nu a semnalat creșteri ale radioactivității mediului. Valorile înregistrate sunt normale pentru această perioadă şi nu prezintă un risc pentru mediu sau populaţie.**

**LNRR-ANPM a identificat și analizat diverse scenarii de monitorizare a radioactivității mediului, coroborate cu posibila evoluție a situației actuale pe plan geopolitic. Aceste scenarii au directă aplicabilitate în modul de răspuns al RNSRM în situații de urgență, astfel încât să se asigure o informare promptă a factorilor de decizie naționali și internaționali, precum și a populației.**

**Datele staţiilor automate sunt disponibile online pe site-ul ANPM, respectiv pe platforma EURDEP (European Radiolocical Data Exchange Platform), site-ul comisiei Europene.**

**4. În municipiul Bucureşti şi judeţul Ilfov**

**În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.**

**5. Probleme de Alimentări cu apă:**

**- A.B.A. Prut-Bârlad: În judetul Vaslui: se menţin prevederile „Planului de restricţii şi folosire a apei in perioade deficitare”, astfel: \* treapta a III-a - pentru S.C. AQUAVAS S.A. VASLUI – Sucursala Vaslui din acumularea Soleşti.**

**- Judetul Iasi: Se mentine situatia de restrictii in alimentarea cu apa pentru piscicultura la folosintele: \* S.C. PISCICOLA S.RL. Iasi, S.C. Noralex S.A. Iasi si S.C. CC & PES S.R.L. Iasi prin reducerea debitelor la sursa r. Miletin – ac. Halceni corespunzător treptei a III-a de aplicare a restrictiilor.**

**- SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.**

 **- SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.**

**Operatorul NOVA APASERV S.A. BOTOȘANI a aplicat un program de furnizare a apei prelevata din ac. Stanca-Costesti si din ac. Bucecea, ca urmare a creșterii consumului de apă, datorat în principal udării culturilor agricole - situație des întâlnită în momentul de față. Utilizarea excesivă a apei din rețelele de distribuție conduce la scăderea nivelului apei din rezervoarele de înmagazinare, operatorul întâmpinând dificultăți în asigurarea unui nivel minim de apă în rezervoare, care să permită funcționarea capacităților de pompare în regim normal, respectiv posibilitatea furnizării apei în regim normal.**

**Astfel, a fost aplicat un program de furnizare a apei din sursa ac. Stanca-Costesti in comunele: Durnesti, Trusesti, Todireni, Ungureni, Romanesti, Santa Mare, Calarasi, Rauseni, Albesti, Dangeni, Dobarceni, Mihalaseni, Hlipiceni, Stefanesti, comunele Bivolari si Andrieseni din jud. Iasi, precum si din sursa ac. Bucecea in comunele Flamanzi, Cristesti, Baluseni, Copalau.**

**Pentru judetul Botosani exista resursa de apa disponibila in Acumularea Stanca Costesti si Acumularea Bucecea, dar problemele semnalate se datoreaza bazinelor intermediare ale operatorilor de apa canal, care nu au capacitate suficienta pentru asigurarea cerintelor suplimentare si pentru udarea/irigarea culturilor agricole.**

**• Sistemele de alimentare cu apa centralizate cele mai afectate in judetele Bacau, Neamt si Vrancea au sursa de apa subterana din foraje sau drenuri, iar restrictiile se datoreaza cresterii consumului pentru irigatii.**

**-A.B.A. Jiu informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, jud. Hunedoara), pentru efectuarea lucrărilor de înlocuire a conductei Buta-Baraj.**

**- ABA Mureş informează că începând cu data de 23.06.2022, orele 06,00, ApaProd Hunedoara a trecut la alimentarea cu apa din acumularea Cincis, in vederea remedierii avariei pe sursa principala de alimentare cu apa Hobita/r.Barbat.**

**- ABA Siret- Jud. Vrancea: Măsuri întreprinse la nivelul Comitetului Local pentru Situații de Urgență Tamboestim, datorită secetei:**

**- Transport apa cu cisterna SC CUP SA Vrancea in satul Trestieni unde apa nu mai ajunge in ultima perioada.**

**- Transport apa cu cisterna unor persoane fizice de catre S.V.S.U. Tamboesti.**

**- Monitorizat 2 fantani si tratarea cu cloramină.**

**- ABA Somes Tisa informează că Sistemele de alimentare cu apa din priza de la acumularea Tarnita pentru zona Mun. Cluj Napoca, sunt afectate datorita subdimensionarii sistemului de alimentare cu apa in raport cu dezvoltarea zonei si inexistenta unui rezervor tampon (dimensionat 2700 locuitori, astazi necesar pentru alimentare cu apa pentru 8000 locuitori).**

**- ABA Olt informează că se aplică Planul de restrictii Treapta II in localitatea Sanpaul, judetul Harghita – SC Agropic – sursa de apa Homorodul Mare.**

**- ABA Argeş-Vedea informează că operatorul de Apa canal Ilfov, care mentioneaza ca din cauza consumului excesiv de apa sunt nevoiti sa limiteza alimentarea cu apa potabila in comunele din jud. Ilfov: Periş, Domnesti, Ciolpani, Cernica, Bragadiru in anumite intervalle orare (2-3 ore) pentru remedierea unor avarii la reteaua publica de alimentare si refacerea rezervelor de apa din rezervoarele tampon proprii (care nu au fost dimensionate probabil si pentru udarea/irigarea terenurilor agricole).**

**ABA Crisuri informeaza ca in Comuna Drăgești, Comuna Tarcea, Comuna Cherechiu şi Orașul Săcueni, rețeaua de alimentare operată de SC Compania de Apă Oradea SA, la orele serii restricționează furnizarea apei potabile.**

**A.B.A. Dobrogea-Litoral - Referitor la atingerea nivelului, respectiv a debitului Fluviului Dunarea, pe sectorul Chiciu (km 375)- Izvoarele (km 345)- Cernavoda (km 298)- Harsova (km 238), corespunzatoare fazei de atentionare/avertizare conform prevederilor planului de restrictii si folosirea a apelor in perioadele deficitare, pentru BH Dunare 2011- 2025, situatia ramane valabila pana la cresterea nivelului.**

**Notă: ABA Arges Vedea inf. despre un incident de alimentare electrica la o lucrare hidrotehnica, din data de 05.07.2022 – ora 14.00, LEA Rucar Pecineagu (care alimentează barajul Pecineagu, com. Rucar, jud. Arges) a ramas fara tensiune, intrand in functiune grupul electrogen. La stalpul nr. 360 s-a smuls si rupt teaca care innadea cele 2 fire ale conductorului. Contactul se realiza, dar imperfect, existand riscul producerii unui scurt circuit. S-a decuplat de la tensiune LEA Rucar Pecineagu, fiind nevoie de interventia firmei specializate cu care exista contrac de mentenanta pentru remedierea incidentului.**

**6. Blocaje pe cursurile de apă :**

**ABA Siret, revine cu cu urmatoarele precizari referitor la evenimentul din data de 09.06.2022, ora 14:15, produs pe DJ 207 A, loc. Lutca, com. Sagna, jud. Neamţ:**

 **- podul de pe DJ 207 A este prabusit in totalitate in albia raului Siret, acesta nu blocheaza momentan scurgerea apei (debitul raului Siret in sectiunea Nicolae Balcescu-aval pod, este de 22,7 mc/s), circulatia este redirecţionată pe o variantă ocolitoare;**

 **- în Provesul Verbal de constatare din data de 10.06.2022, intocmit de Comisia mixta constituita prin ordinul prefectului, nr. 223/09.06.2022, s-a dispus CJ Neamt efectuarea in regim de urgenta de expertize tehnice (a proiectului de executie a lucrarilor executate, a modului de respectare a proiectului si reglementarilor tehnice) si stabilirea conditiilor de dezafectare a podului;**

 **- SGA Neamţ a atentionat CJ Neamt privind luarea masurilor de degajare a albiei raului Siret, avand in vedere ca podul prabusit este obstacol in albie si poate bloca scurgerea apei la debite mari;**

 **- SGA Neamţ a informat CJSU Neamţ, ISUJ Neamţ şi CLSU Sagna, pentru monitorizarea zonei şi avertizarea riveranilor în cazul creşterii debitului râului Siret în zonă;**

 **Menţionăm că prognoza hidrologică de scurtă durată emisă de INHGA, nu prevede creşteri semnificative de debite pentru perioada următoare.**

**Direcția Comunicare**